cyanic-selkie/wikianc huggingface dataset:
Agaavet
Käyttö
Meksikossa useista agaavelajeista valmistetaan väkevää mezcal-viinaa. Laji Agave tequilana eli tequila-agaave (siniagaave) on tequilan pääraaka-aine. Lajia Agave sisalana eli sisalagaavea käytetään kuituna naruihin ja köysiin, muun muassa riippumattoihin ja hattuihin. Agaaven mehusta keitetään myös makeutukseen tarkoitettua agave-/agaavesiirappia, jota myydään Suomessa pääasiassa luomukaupoissa.
Lynkeus (mytologia)
Lynkeus oli kreikkalaisessa mytologiassa Aigyptoksen, Egyptin kuninkaan, poika ja siten Beloksen jälkeläinen.
Suunujoki
Suunujoen alajuoksulle rakennettiin 1930-luvulla Hirvaksen pato ja joen virtaus ohjattiin Päljärven vesivoimalaitoksen kanavaa pitkin Päljärveen ja edelleen Kontupohjan vesivoimalan säännöstelyaltaan muodostaviin Sandaljärveen ja Nikajärveen. Tämän seurauksena nykyään suurin osa Suunujoen vedestä laskee Ääniseen Kontupohjassa, ja Jänispellon luona laskeva vanha uoma muodostaa oman vesistönsä. Alajuoksulla sijainneet Hirvas- ja Porokoski ovat lähes kokonaan kuivuneet ja kuuluisan Kivatsun putouksen vesimäärä on huomattavasti vähentynyt.
Tõnis Mägi
Musikaalisesta perheestä lähtöisin oleva Mägi opetteli soittamaan kitaraa jo pienenä poikana. Vuonna 1965 hän aloitti kitaristina Junioorid-yhtyeessä ja vuodesta 1966 lähtien Rütmikud-yhtyeessä. Suoritettuaan armeijan Neuvostoliitossa Mägi ryhtyi Baltika-nimisen yhtyeen laulajaksi. Myöhemmin urallaan hän on laulanut yhtyeissä Kärjed, Laine, Muusik Seif, 777 ja Ultima Thule. Suomessa Tõnis Mägi on tunnettu erityisesti kappaleestaan Aeg on lahkuda
Näyttelijänä Mägi on esiintynyt pääosassa tallinnalaisen NO99-teatterin näytelmässä Kuningas Ubu. Hän on esiintynyt muun muassa elokuvissa Tühirand (2006), Lurjus (1999) ja Kormoranid ehk Nahkpükse ei pesta (2011).
Valtatie 15
Reitti
Tie kulkee seuraavien kuntien kautta: Kotka – Hamina (vain valtatien 7 liittymä) – Kotka (uudelleen) – Kouvola – Mäntyharju – Mikkeli.
Tiehankkeita
Kotkan sisääntulotie, Hyväntuulentie, on nykyisin yksiajoratainen, nelikaistainen tie, jossa ajosuunnat on erotettu toisistaan vain sulkuviivalla. Lisäksi tiellä on valo-ohjattuja liittymiä, jotka ruuhkautuvat ajoittain. Tien onnettomuustilastot ovat synkät. Tiehallinto suunnittelee valtatien parantamista erottamalla ajosuunnat toisistaan keskikaiteella. Lisäksi Paimenportin valo-ohjattu tasoliittymä korvattaisiin eritasoliittymällä ja meluntorjuntaa parannettaisiin. Hankkeen kustannusarvio vuoden 2007 kustannustasossa on 13 miljoonaa euroa. Hankkeen toteuttamisesta tai rahoituksesta ei ole päätöstä.
Strawberry Fields Forever
Strawberry Fields Forever on The Beatlesin vuonna 1966 tekemä ja vuonna 1967 julkaistu single. John Lennon teki kappaleen Miten voitin sodan -elokuvan kuvausten aikaan. "Strawberry Fields Forever" on saanut nimensä Pelastusarmeijan lastenkodin Strawberry Fieldin mukaan. Lastenkoti sijaitsi Liverpoolissa lähellä Lennonin kotia ja hänellä oli lapsuudessaan tapana käydä leikkimässä sen puutarhassa.
Helsingfors Skridskoklubb
Seura järjestää opetusta jäätanssissa ja muodostelmaluistelussa. Muodostelmajoukkueita on kaikilla tasoilla: minoreissa Team Sympatique, SM-sarjassa noviiseissa Team Dynamique, SM-junioreissa Team Mystique ja SM-senioreissa Team Unique, sekä tulokkaissa (Team Minique), masterssissa (Team Chaotique), aikuisissa (Team Antique) ja kansallisella tasolla junioreissa (Team Hysterique) ja senioireissa (Team Panique). Team Unique on vuoden 2013 Suomen- ja maailmanmestari.
Blue (yhtye)
Guilty
”Guilty” (albumi ja single) julkaistiin marraskuussa 2003. Seuraavia singlejä olivat "Signed, Sealed, Delivered, I'm Yours" (cover Stevie Wonderin kappaleesta, esitys yhdessä Wonderin ja Angie Stonen kanssa), "Breathe Easy" ja "Bubblin'". Pitkäsoitto myi yli 600 000 kappaletta.
Mohammed Dib
Mohammed Dib (21. heinäkuuta 1920 Tlemcen, Algeria – 2. toukokuuta 2003 La Celle-Saint-Cloud, Ranska ) oli algerialainen ja ranskaksi kirjoittanut runoilija, romaani- ja näytelmäkirjailija, sadunkertoja ja kääntäjä.
Elämä
Isästään orvoksi jääneen Mohammed Dibin opasti ranskalaiseen kulttuuriin opettaja Roger Bellissant. Dib toimi itsekin kyläkoulun opettajana vuosina 1938–1940. Toisen maailmansodan aikana hän opiskeli kirjallisuutta Algerin yliopistossa. Hän oli elämänsä aikana myös kirjanpitäjä, kääntäjä ja toimittaja. Toimittajana hän toimi lehdissä Alger républicain ja Algerian kommunistien omistamassa Liberté.
Kommunistisen puolueen jäseneksi Dip liittyi 1951. Vuonna 1959 Algerian vapaussodan riehuessa, Ranskan siirtomaaviranomaiset ajoivat hänen maanpakoon hänen poliittisen aktiivisuutensa tähden. Ranskalaiset kirjailijat André Malraux, Albert Camus, Jean Cayrol ja Louis Guilloux saivat väliintulollaan hänelle mahdollisuuden asettua asumaan Ranskaan.
Tuotanto
Ensimmäisen romaaninsa La grande maison Dib julkaisi vuonna 1952. Se oli ensimmäinen osa triptyykistä, jonka oli omistettu kirjoittajan syntymäkaupungille Tlemcenille, kaupungille, jossa vaikutti myös suuri arabiankielinen filosofi Ibn Khaldun elämänsä eri vaiheissa. Kirja kertoo tämän kaupungin maailmasta Algerian maaseudulla 1940-luvun loppupuolella. Romaani sai myös Fénèon kirjallisuuspalkinnon. Trilogian muut osat valmistuivat vuosina 1954 ja 1957.
Myllyoja (Heinola)
Myllyojalla oli aiemmin peruskoulun ala-aste, mutta koulu jouduttiin sulkemaan homeongelman vuoksi. Koulu toimi jonkin aikaa entisen koulurakennuksen tontilla väistötiloissa. Tenavatähden kilpailija Ella Lahtinen on kotoisin Myllyojalta.
Pulla
Valmistus
Pullataikinaan käytetään perinteisesti ja tavallisesti maitoa, hiivaa, vehnäjauhoja, kananmunia, sokeria ja voita tai margariinia. Pullataikina maustetaan usein kardemummalla ja jouluna ruotsalaisen perinteen mukaan sahramilla. Usein taikinaan lisätään myös rusinoita, etenkin jos tehdään pitkoja tai pyöreitä pikkupullia. Ennen paistamista pullat voidellaan kiiltävän pinnan saamiseksi. Usein voiteluun käytetään kananmunaa, joskus pelkkää munan keltuaista tai kahvia.
BS Zelda
Pelaaminen
Peli jaettiin neljään viikoittaiseen osaan, jotka pelattiin pelin lähettämisen aikana. Pelilähetyksen ohella tv:n satelliittikanavalla näytettiin peliin liittyvää televisio-ohjelmaa. Tiettyinä kellonaikoina peli keskeytyi muutamaksi minuutiksi pelin juontajan antaessa suullisia pelivinkkejä kaiuttimen välityksellä. Peli pelattiin reaaliajassa, pelin kellon synkronoimana. Pelin näytöllä oli kello, joka tunnin välein laukaisi tietyillä kellonajoilla erityistapahtumia pelimaailmassa. Tapahtumien luonne riippui siitä, kuinka monta Triforcen palasta pelaajalla oli hallussaan.
Suoran lähetyksen avulla tapahtuvan pelikokemuksen takia pelin tarkka emulointi on mahdotonta. Pelistä on saatavilla epävirallisia versioita, joissa satelliitin välityksellä tapahtuvaa vuorovaikutusta vaativat osat on poistettu. Näissä peleissä pelin sankarina toimii tavallisesti Link.
Aiheesta muualla
The Legend of Zelda (video game)
Morris
Vuonna 1947 Morris loi Lucky Luken Spirou-sarjakuvalehteen. Spiroussa Morris, Jijé, André Franquin ja Will tunnettiin ”neljän koplana”. Heidän kehittämäänsä tyyliä alettiin myöhemmin kutsua Marcinellen koulukunnaksi, sillä Spiroun kustantajan Dupuis’n toimitilat sijaitsivat tuolloin Marcinellessa lähellä Charleroita.
Pedofilia
Suurin osa pedofiileistä ei kajoa lapsiin seksuaalisesti eikä syyllisty muihinkaan lapsiin kohdistuviin seksuaalirikoksiin, koska eivät halua aiheuttaa lapsille vahinkoa. Pedofilia ei tarkoitakaan lapseen kohdistuvia seksuaalisia tekoja eikä ole Suomessa rikos.
Teorioita pedofilian syistä
Pedofilian syytä ei tiedetä, eikä aihetta ole juuri edes tutkittu tieteellisesti. Lähes kaikki tutkimustieto liittyy hyväksikäyttäjiin, joten selitykset keskittyvät usein hyväksikäytön selittämiseen.
Aktivismi puolesta ja vastaan
1990-luvun loppupuolella ja 2000-luvulla on etenkin Yhdysvaltoihin ja Kanadaan ilmaantunut pieniä järjestöjä, jotka ovat ryhtyneet ajamaan suojaikärajan poistamista tai alentamista sekä lapsen ja aikuisen välisen seksin tai pederastian hyväksymistä. Näistä tunnetuin on North American Man-Boy Love Association (NAMBLA).
Dinant
Dinant on Belgian kunta Namurin provinssissa, Valloniassa. Se sijaitsee Maasjoen rannalla.
Minna Arve
Arvella on sairaanhoitajan tutkinto vuodelta 1996 ja kauppatieteiden maisteriksi hän valmistui tehtyään salaisen toimeksiantotutkielman lääketehtaalle Turun kauppakorkeakoulusta vuonna 2004. Ennen poliittista uraansa hän toimi jonkun aikaa sairaanhoitajana Turun yliopistollisessa keskussairaalassa sekä lääketehtaan markkinoijana.
Höyrybarkassi
Höyrybarkassi on kookas, yleensä noin 8 metrin pituinen avoin tai osittain katettu, omalla höyrykattilalla ja -koneella varustettu laivavene, joita käytettiin ennen polttomoottorien tuloa sotalaivojen pelastus- ja työveneinä.
Ilpo Forssén
Ilpo Forssén (4. maaliskuuta 1952 Helsinki – 6. marraskuuta 2020 Helsinki) oli suomalainen arkkitehti. Hän aloitti vuonna 1978 työnsä asemakaavaosaston keskustatoimistossa ja toimi projektipäällikkönä keskustaprojektissa 1992–2017. Forssén vaikutti vapaa-ajallaan Tekniikan akateemiset TEK:n Arkkitehtikerhon hallituksessa 1979–2018 ja toimi kahdesti sen puheenjohtajana. Forssénille myönnettiin Suomen Leijonan ritarimerkki vuonna 2002.
Petteri Koivisto
Petteri Koivisto (s. 7. maaliskuuta 2000 Kuhmo) on suomalainen maastohiihtäjä, joka edustaa Puijon Hiihtoseuraa. Hän on myös edustanut Suomea nuorten MM-kisoissa sekä hiihdon maailmancupissa. .
Koivisto voitti nuorten alle 23-vuotiaiden suomenmestaruuden 2021 Jyväskylässä 20 km:n perinteisen hiihdon matkalla.
Poraus
Porakoneella suoritettavassa porauksessa työkalu pyörii reiän akselin ympäri ja syöttöliike on akselin suuntainen. Reikiä voidaan porata myös sorveissa, jolloin pora on paikallaan ja työkappale pyörii reiän akselin ympäri. Tällöin työkappale on kiinnitetty pyörivään istukkaan ja pora kärkipylkkään tai työkalurevolveriin. Poran lineaariliikkeellä saadaan aikaan syöttö.
Tietokirjallisuus
Määritelmä ja alalajit
Tietokirjalla on usein useampia tekijöitä eikä eri kirjoittajien osuutta yleensä eritellä. Erittely tehdään, jos teos koostuu selvästi erottuvista osista, jotka liittyvät vain löyhästi toisiinsa. Runsaasti lyhyitä artikkeleja sisältävistä tietokirjoista kehittyi 1700-luvulla erityinen tietokirjallisuuden muoto, tietosanakirja.
Lipetsk
Venäjän suurimpiin kaivos- ja metallurgia-alan yhtiöihin kuuluvan Novolipetsk Steelin  pääkonttori on Lipetskissä.
Gianfranco Fini
Yhteisen puolueen perustamisen jälkeen Fini joutui Berlusconin omistaman median ankaran arvostelun alaiseksi. Vittorio Feltrin päätoimittama Il Giornale syytti Finiä yrityksistä suistaa pääministeri asemastaan. Jouluksi 2009 Fini lähetti Feltrille paketin valiumia toivoen hänen voivan viettää joulunsa ilman vainoharhoja ja hallusinaatioita. Kesällä 2010 Berlusconin ja Finin välit huononivat entisestään. Berlusconi kehotti Finiä eroamaan edustajainhuoneen puhemiehen paikalta. Fini ei totellut, vaan perusti oman edustajainhuoneryhmän Futuro e Libertà per l'Italia (FLI). Syksyllä 2010 Finin ryhmä kuitenkin äänesti Berlusconin hallituksen puolesta luottamuslauseäänestyksessä. Helmikuussa 2011 Fini valittiin Futuro e Libertà per l'Italia -puolueen perustavassa kokouksessa puolueen puheenjohtajaksi. Vuoden 2013 parlamenttivaaleissa Fini ja FLI olivat osa keskustaliittoumaa, joka tuki Mario Montia pääministeriksi. FLI ei saanut vaaleissa yhtään paikkaa, joten myös Fini jäi valitsematta.
Indianapolis 500 1954
Indianapolis 500 1954 oli Formula 1 -sarjan osakilpailu, joka ajettiin 31. toukokuuta 1954 Indianapolis Motor Speedway –radalla. Kilpailun voitti Bill Vukovich, joka voitti Indianapolis 500 -kilpailun edellisenäkin vuonna.
Tulvageologia
Tulvageologia on nuoren Maan kreationistien selitysmalli useisiin geologisiin ilmiöihin. Mallin puolestapuhujat uskovat, että Raamatun kuvaus suuresta vedenpaisumuksesta (Genesis 6-8) oli todellinen historiallinen tapahtuma. Kreationistien mielestä tulvateoriat ovat tieteellisiä, mutta niitä ei ole kehitetty noudattamalla tieteellistä metodia eikä niitä hyväksytä lainkaan varsinaisen tieteen piirissä.
Dinah Shore
Shore teki ensimmäisen levytyksensä 1939 Xavier Cugat’n yhtyeen solistina. Hänen ensimmäinen menestyskappaleensa oli Yes, My Darling Daughter, ja ensimmäinen yli miljoona kappaletta myynyt levytys oli 1941 ilmestynyt ”Blues in the Night”. Muita miljoonamyyntiin yltäneitä Shoren kappaleita olivat muun muassa ”The Gypsy”, ”Doin’ What Comes Natur’lly” ja ”For Sentimental Reasons”.
Finnairin Palloilijat
Finnairin Palloilijat r.y. (lyh. FinnPa) oli Helsingissä toiminut jalkapalloseura. Seura perustettiin vuonna 1965 nimellä Aeron Pallo. Seura toimi aluksi vain lentoyhtiö Aero O/Y:n henkilökunnan harrasteseurana. Kun lentoyhtiö muutti nimensä Finnairiksi vuonna 1968, vaihtoi myös jalkapalloseura nimensä Finnairin Palloilijoiksi. FinnPa pelasi viimeisen kautensa 1999 Ykkösessä. Tämän jälkeen seura jatkoi nimellä FC Jokerit toiminnan loppumiseen saakka 2001.
Hirvi, älä tule tielle
Kappaleet
Kaikki sovitukset Eero Lupari.
Jani Sointula
Rob Hollinkin voittamassa Monte Carlon EPT-finaalissa maaliskuussa 2005. World Series of Pokerin pääturnauksessa 2005 Sointula oli rahasijoilla (198.). Vuonna 2012 hän oli WSOPE:n Majestic Super High Rollerissa kuudes.
Syyskuussa 2018 Sointulan pokeriuran turnausansiot ylittivät 2,8 miljoonaa dollaria.
Léon-Paul Fargue
Farguen opettaja oli Stéphane Mallarmé. Hän kuului tämän tiistai-istuntoihin. Hän sai vaikutteita symbolismista ja surrealismista. Pariisin arki on läsnä hänen runoissaan, joissa vallitsee nostalgia ja kaipaus
Noir
Tarina
Noir-nimen mukana Mireille ja Kirika saivat kuitenkin myös maineen ja menneisyyden, joka on monesti vaatia heidän henkensä. Tehtävä tehtävältä Mireille ja Kirika kuitenkin selvittävät menneisyyttään sekä heitä jahtaavan, salaperäisen Les Soldats -järjestön taustaa. Heitä seuraa myös Chloe, nuori tyttö, joka väittää olevansa "todellinen Noir".
Demon Hunter
Historia
Ensimmäiseksi yhtyeen jäsenet salasivat heidän henkilöllisyytensä, mikä aiheutti hieman kiistaa kuuntelijoiden joukossa. Kuitenkin myöhemmin he paljastivat nimensä, kun yhtye aloitti ensimmäisen kiertueensa.
Demon Hunter lähti kiertueelle levyn julkaisun jälkeisenä kesänä. McCaddon soolokitaristina, Jonathan Dunn bassossa ja Tim "Yogi" Watts uutena rumpalina, koska Jesse Sprinkle ei voinut soittaa konserteissa. Tällä kertaa Demon Hunter soitti rockista ja post-hardcoresta vaikutteita saaneiden aloittelevien yhtyeiden kuten Dead Poeticin ja Haste the Dayn kanssa.
Henrik Wergeland
Elämä ja ura
thumb|Amalie Sofie Wergeland 1842. Wergeland avioitui vuonna 1839 Mossista kotoisin olleen 20-vuotiaan Amalie Sofie Bekkevoldin kanssa. Henrik sairastui tuberkuloosiin toukokuussa 1844 ja kuoli vuoden kuluttua. Vaikka hänellä oli pahoja talousvaikeuksia ja sairautta, hän oli vielä viimeisenkin elinvuotensa ajan tuottelias kirjoittaja. Hänen omaelämäkertansa Hassel-Nødder julkaistiin viikko hänen kuolemansa jälkeen 12. heinäkuuta 1845. Wergelandin hautajaiset olivat Kristianiassa aikansa suurin tapahtuma vuosiin. thumb|left|Sittemmin kätöstä poistunut Boeing 737, jonka pyrstöön Wergelandin kuva oli maalattu.
Suomennettu tuotanto
Antologioissa: Satumaailma 1, toim. Aili Palmén, Otava 1963 – ''Sadun ja seikkailun maailma. 1'', toim. Aili Palmen, Helsinki : Otava 1977 ISBN 951-1-04435-4
Cultösaurus Erectus
Albumin julkaisu ja vastaanotto
Albumi menestyi hyvin Britanniassa nousemalla sikäläisen albumilistan sijalle 12. ollen yhtyeen toistaiseksi paras sijoitus kyseisellä listalla. Britanniassa oli albumin julkaisun aikoihin käynnissä uuden heavy metalin nousukausi (New Wave of British Heavy Metal), mikä auttoi albumin myyntiä. Yhtyeen kotimaassa Yhdysvalloissa albumi myi edeltäjäänsä paremmin, mutta ei kuitenkaan kultalevyyn asti ja listasijoitukseksi jäi sija 34. BÖC oli kuitenkin edelleen suosittu live-esiintyjä Pohjois-Amerikassa ja yhtye teki yhdessä samaan managerointi-talliin kuuluneen Black Sabbathin kanssa menestyksekkään "Black and Blue"-nimellä kulkeneen Amerikankiertueen vuonna 1980.
Muusikot
sekä:
Helvi Sipilä
Helvi Linnea Aleksandra Sipilä (o.s. Maukola; 5. toukokuuta 1915 Helsinki – 15. toukokuuta 2009 Helsinki ) oli suomalainen virkamies, varatuomari ja ministeri. Lisäksi hän oli YK:n apulaispääsihteeri ja presidenttiehdokas Suomen vuoden 1982 presidentinvaaleissa. Hän oli apulaispääsihteerinä ja presidenttiehdokkaana ensimmäinen nainen.
Presidenttiehdokas 1982
Vielä 1980-luvun alkupuolella vallinnutta ilmapiiriä kuvaa, että vuonna 1981 julkaistussa Tamminiemen pesänjakajat -kirjassa, jossa esiteltiin 25 presidentti Urho Kekkosen mahdollista seuraajaehdokasta, Helvi Sipilä oli joukon ainoa nainen. Useimpien muiden tavoin myös Sipilää kuvailtiin kirjassa melko happamaan sävyyn; hänen annettiin ymmärtää keskittyvän lähinnä patsasteluun ja seuraelämään.
110 metrin aitajuoksu
110 metrin aidat on ollut mukana kaikissa olympialaisissa. Matkan maailmanennätys on Aries Merrittin Brysselissä 7. syyskuuta 2012 juoksema 12,80. Tätä edellinen ME oli Dayron Roblesin juoksema 12,87.
World Series of Poker 1971
Mestaruusturnaus
Mestaruus ratkaistiin freezeout-menetelmällä: peli päättyi kunnes jäljellä oli voittaja, jolla oli kaikki pelimerkit.
Mäkihyppy talviolympialaisissa 2018 – miesten normaalimäki
Kilpailu
Loppukilpailu alkoi 10. helmikuuta kello 21:35.
Oulun golf
Oulun Golf on Oulun Sanginsuun kaupunginosassa sijaitseva Oulun Golf Oy:n ylläpitämä golfkeskus, jossa seuratoimintaa järjestää vuonna 1964 perustettu Oulun Golfkerho ry. Keskuksessa on kaksi 18-reikäisestä golfkenttää, Sanki ja Vaara sekä kaikille avoin 6-reikäinen Par 3 -kenttä. Sanki on valmistunut vuonna 1992, Vanha Vaara (10-18) myöskin vuonna 1992 ja Uusi Vaara (1-9) vuonna 2004. Kentät sijaitsevat Sanginjoen ympäristössä, ja niille ominaisia ovat kangasmetsät, joenrannat ja runsaslukuiset metsälammet.
Airbus A400M
Konetyypin historia
Hanke alkoi vuonna 1982 nimikkeellä Future International Military Airlifter (FIMA), jota kehittivät silloiset erilliset yhtiöt Aerospatiale, British Aerospace, Lockheed ja Messerschmitt-Bölkow-Blohm. Vuonna 1989 Lockheed irtautui hankeesta. Konsortioon tulivat sen tilalle italialainen Alenia ja espanjalainen Construcciones Aeronáuticas SA, ryhmä kulki jonkin aikaa nimellä Euroflag.
Nykyisin hanketta rahoittavat Ranska, Saksa, Italia, Espanja, Turkki, Belgia ja Englanti. Ne ovat tilanneet toukokuussa 2003 yhteensä 212 lentokonetta. Italia kuitenkin vetäytyi hankkeesta. A400M-koneita on käytössä (2015) Saksan, Ranskan, Espanjan, Yhdistyneen kuningaskunnan ja Turkin ilmavoimilla. Lisäksi Belgialla, Luxemburgilla ja Malesialla on tilauksia konetyypistä.
Käyttäjät
(Maaliskuussa 2015)
Zelenograd
Vuonna 1988 Zelenogradiin liitettiin Krjukovo, joka on yksi Moskovan taistelun tärkeimmistä paikoista. Lukuisia toisen maailmansodan sankarimuistomerkkejä sijaitsee Zelenogradissa ja sitä ympäröivillä alueilla.
Piinaavat hetket
Piinaavat hetket on toiminnallinen jännityselokuva, jonka ensi-ilta oli vuonna 1998. Pääosia esittävät Michael Keaton sekä Andy Garcia, ja ohjauksesta vastaa Barbet Schroeder.
Aitajuoksu
Aitajuoksun kilpailumatkat ovat ulkoradoilla miehillä 110 metrin aitajuoksu ja naisilla 100 metrin aitajuoksu eli pika-aidat, sekä molemmilla sukupuolilla 400 metrin aitajuoksu. Hallikilpailuissa juostaan 60 metrin ja joskus 50 metrin matkoja.
Luettelo televisiosarjan Tunteet pelissä jaksoista
Neljäs tuotantokausi (2006-2007)
Nathan, Rachel ja Cooper kaikki selviävät onnettomuudesta. Peytonin ja Lucasin ystävyys syvenee entisestään. Deb yrittää itsemurhaa ottamalla yliannostuksen. Peyton tapaa veljensä. Haley kertoo Nathanille raskaudestaan. Lucas lopettaa pelaamisensa Ravensissa, mutta jatkaa pelaamistaan myöhemmin. Peytonille selviää, että henkilö, jota hän luuli veljekseen, ei olekaan ihan sitä, miltä näyttää. Dan tunnustaa tehneensä murhan ensin pojilleen ja myöhemmin poliisille.
Aitajuoksu
Aidan ylitys
400 metrin aitajuoksussa ulkokaarteen puoleisella eli oikealla jalalla ponnistaminen on edullisempaa kuin vasemmalla ponnistaminen. Niin juoksija pystyy juoksemaan lähempänä radan sisäreunaa ja lisäksi säilyttämään vartalon nojan sisäänpäin.
Loppujuoksu
Viimeisen aidan jälkeen juoksija säilyttää etunojansa ja kiihdyttää maaliin.
Gilhoc-sur-Ormèze
thumb|250px|Château des Boscs Gilhoc-sur-Ormèze on kunta Ardèchen departementissa Rhône-Alpesin hallintoalueella Ranskassa. Kunnassa oli 387 asukasta vuoden 1999 väestönlaskennassa. Gilhoc-sur-Ormèzen pinta-ala on 21 neliökilometriä.
Guilherand-Granges
thumb|250px|Guilherand-Grangesin sisääntulotie Guilherand-Granges on kunta Ardèchen departementissa Rhône-Alpesin hallintoalueella Ranskassa. Kunnassa oli 10 707 asukasta vuoden 1999 väestönlaskennassa. Guilherand-Grangesin pinta-ala on seitsemän neliökilometriä.
Joyeuse
thumb|250px|Yleisnäkymä Joyeusen kylästä Joyeuse on kunta Ardèchen departementissa Rhône-Alpesin hallintoalueella Ranskassa. Kunnassa oli 1 483 asukasta vuoden 1999 väestönlaskennassa. Joyeusen pinta-ala on 13 neliökilometriä.
Bayreuthin musiikkijuhlat
Musiikkijuhlien historiaa
Bayreuthin musiikkijuhlat olivat keskeytyksissä vuosina 1945–1951. Vuonna 1951 veljekset Wolfgang ja Wieland Wagner aloittivat Uuden Bayreuthin musiikkijuhlat. Wieland keskittyi ohjaamiseen, ja aluksi hän loi visuaalisesti hyvin pelkistettyjä ohjauksia. Wielandin ohjauksia kiiteltiin, sillä hän riisui teoksista saksalaisuuden rasitteet. Wolfgang keskittyi hallintoon ja rahoituksen hankkimiseen. Hän ohjasi myös muutamia teoksia. Bayreuthin kaanonista ei poikettu.
Wieland Wagnerin kuoltua vuonna 1966 Wolfgang Wagnerista tehtiin juhlien elinikäinen johtaja. Hän ohjasi nyt enemmän, mutta hänen ohjauksiaan kritisoitiin tavanomaisiksi. Wolfgang ideoi Bayreuthin työpajan eli Werkstatt Bayreuthin. Nyt juhlille hankittiin uusia ohjaajia ja uskallettiin toteuttaa hyvinkin radikaaleja ohjauksia. Sensaatiomaisin ohjaus lienee ollut Patrice Chéreaun satavuotisjuhlan Sormus-sarja vuodelta 1976. Työpajassa ovat luoneet ohjauksiaan mm. Jean-Pierre Ponnelle, Peter Hall, Götz Friedrich ja Harry Kupfer.
Jousikvartetit Ritarihuoneella
Kaudet
UTA-kvartetti esiintyi 20.11.2005 täydennettynä Atte Kilpeläisellä, joka soitti alttoviulua, ja ohjelmassa oli:
Vogler-kvartetti esiintyi 22.10.2006, ja ohjelmistossa oli:
Kokkola-kvartetti esiintyi 15.4.2007, ja ohjelmistossa oli:
Uusi Helsinki -kvartetti esiintyy 19.4.2009, ja ohjelmistossa on:
Carlos Lopes
Lopes nousi huipulle vasta kypsässä iässä. Hän oli 24-vuotiaana mukana Helsingin EM-kisoissa vuonna 1971 jääden 10 000 metrillä viimeiseksi. Münchenin olympialaisissa 1972 hän karsiutui alkuerissä ja kaksi vuotta myöhemmin Rooman EM-kisoissa matka päättyi keskeytykseen.
Mario Kart: Super Circuit
Time Trial
Aaveautoja voi olla pelin muistiin tallennettuina korkeintaan kymmenen kappaletta. Niiden etenemistä radalla voi katsella Replay-moodissa tai niitä vastaan voi ajaa kilpaa. Tämä voi olla hyödyllistä jos pelaaja on aikeissa parantaa nopeinta aikaansa radalla.
Esineet
Kuten Mario Kart 64:ssä, suurinta osaa hyökkäykseen tarkoitetuista esineistä voi pitää pelaajan takana suojana ennen käyttämistä.
Lars Arnell
pienoiskuva|upright|Lars Arnell [[Carl Peter Lehmannin teoksessa.]] Lars Arnell (13. tammikuuta 1781 Tukholma – 6. syyskuuta 1856 Turku) oli ruotsalainen sotilas, maaherra ja kääntäjä. Hän asui vuodesta 1826 Suomessa, jossa hän toimi kirjakauppiaana, Suomen Talousseuran sihteerinä ja toimittajana.
Fire of Unknown Origin
Albumin materiaali
Edellisellä Cultösaurus Erectus -albumilla yhtye oli palannut hard rock -painotteiseen ilmaisuun parin kevyemmän studioalbumin jälkeen. Fire of Unknown Origin -albumi jatkoi samaa suuntausta, mutta tällä kertaa vaikutteita muun muassa Rush-yhtyeen tyylisestä progressiivisesta rockista oli mukana, ja myös syntetisaattoria ja kosketinsoittimia käytettiin runsaasti. Sanoituksellisesti albumi edusti pääasiassa yhtyeelle tyypillisiä tieteisaiheita ja moniselitteisiä mystisiä teemoja.
Albumin raskaampaa puolta edustaa nimensäkin mukaan ”Heavy Metal: The Black and Silver”. Se kulkee perinteenomaisen heavy metal -riffin myötä ja sen sanat pohjautuvat Adrian Berryn vuoden 1977 kirjaan The Iron Sun: Crossing The Universe Through Black Holes. Kappale tunnettiin alun perin nimellä ”Ear Damage”.
Raskasta puolta edustaa myös progressiivisvivahteinen ”Vengeance (The Pact)”. Bouchardin veljesten säveltämä kappale kulki alun perin nimillä ”Dakota Silo Slitter” ja ”Taarna’s Theme” ja sen sanoitus pohjautuu edellä mainitun Heavy Metal -elokuvan juoneen.
Muusikot
sekä:
Kultaiset korvarenkaat
Kappaleen levytti ensimmäisenä Dinah Shore yhdessä Sonny Burken orkesterin kanssa syyskuussa 1947. Peggy Lee äänitti kappaleen ensimmäisenä, mutta hänen levynsä ilmestyi vasta lokakuussa 1947. Peggy Leen esittämänä "Golden Earrings" nousi Yhdysvaltain single-listan kakkoseksi vuonna 1947. Dinah Shoren ja Peggy Leen jälkeen "Golden Earrings" -kappaleen ovat levyttäneet useat maailmantähdet muun muassa Bing Crosby (joulukuussa 1947), Guy Lombardo orkestereineen (helmikuussa 1948), Caterina Valente (1958) ja Willie Nelson (1983).
Extraterrestrial Live
Julkaisu
Kriitikot ovat suhtautuneet vaihtelevasti albumiin, mm. Allmusic-sivuston kriitikko kirjoittaa albumin esittelevän yhtyeen sen parhaimmalla osa-alueella, eli livenä, kun taas suomalaisen Soundi-lehden kriitikko kritisoi albumin julkaisun aikoihin sen jäävän selvästi yhtyeen edellisten live-albumeiden varjoon. Albumia voidaan pitää eräänä päätepisteenä yhtyeen uralla, sillä parilla seuraavalla studio-albumilla yhtye siirtyi raskaammasta rockista kevyempään, syntetisaattori-pohjaiseen kaupallisempaan ilmaisuun.
Saar-riitti
pienoiskuva|upright|Suitsukkeen poltto on olennainen osa Saar-henkien hoitoa. pienoiskuva|upright|Somaliassa naisten perinteeseen kuuluu myös kodinrakennus.
Yhdeksän syyssadetta
Kokoelmaan Yhdeksän Syyssadetta on Suomessa kerätty somalinaisten luomia perinteisiä saar-runoja ja tarinoita. Aiheet käsittelevät niin rakkautta kuin politiikkaakin. Niissä on mm.opetuksia, miten toimia pirttihirmumiehen kanssa tai kuinka esittää ehtojaan naimisiinmenon suhteen.
Helsingin seudun ympäristöpalvelut
Jätevedenpuhdistus
EU:n vesipuitedirektiivi määrittelee jätevedenpuhdistuksen minimitason. Suomella on kuitenkin omat tiukemmat kansalliseen lainsäädäntöön perustuvat vaatimukset puhdistuksen tasosta erityisesti fosforin kohdalla. HSY:n jätevedenpuhdistamoiden toimintaa tarkkailee Uudenmaan ELY-keskus, ja puhdistamoiden toiminta pohjautuu voimassa oleviin ympäristölupiin.
Vesijohto- ja viemäriverkosto
Vesihuoltoverkostojen välityksellä pääkaupunkiseudun asukkaille toimitetaan puhdasta vettä ja huolehditaan jäte- ja huleveden poisjohtamisesta. Jätevedet johdetaan puhdistettavaksi Espoon Suomenojan puhdistamolle ja Helsingin Viikinmäen puhdistamolle. Pääkaupunkiseudun vesijohto- ja viemäriverkostoon on liittynyt noin 98 prosenttia alueen asukkaista.
Osa tärkeimmistä päävesijohtoyhteyksistä on varmistettu kalliotunneleihin asennetuilla vesijohdoilla. Tunneleissa johtojen kuntoa pystytään seuraamaan säännöllisesti ja ne ovat suojassa routa- ym. rasituksilta. Tunnelit sijaitsevat 30–80 metrin syvyydessä, joten ne eivät haittaa yhteiskunnan normaalitoimintoja tai myöhempää maankäyttöä.
HSY rakentaa uutta vesihuoltoverkostoa sitä mukaa kuin kaupungit päättävät verkoston piiriin saatettavien kaava-alueiden rakentamisesta. Vesihuoltoverkoston laajentamistyö tehdään yhteistyössä kaupunkien maankäytön ja teknisen toimialan kanssa.
Seutu- ja ympäristötieto
alt=Kallion mittausasema.|pienoiskuva|HSY seuraa ilmanlaatua 11 mittauasasemalla eri puolilla pääkaupunkiseutua, esimerkiksi Helsingissä Kalliossa. HSY:n seutu- ja ympäristötiedon tehtäviä ovat ilmanlaadun seuranta, seudullinen ilmasto- ja kiertotaloustyö sekä seudullisen tiedon tuottaminen, jalostaminen ja tietopalvelu. HSY mittaa pääkaupunkiseudun ilmasta merkittävimpiä haitallisia epäpuhtauksia, kuten pienhiukkasia ja typenoksideja. HSY:n verkkosivuilta voi seurata pääkaupunkiseudun ja Uudenmaan ilmanlaatua reaaliaikaisesti.
Säätyvaltiopäivät 1900
Pappissääty
Piispat:
Emmeloord
Emmeloordin kanavista otetaan vettä kolmella pumppuasemalla. Asemat ovat nimeltään: Buma lähellä Lemmeriä (Lemsterlandin kunnassa), Smeenge Vollenhovessa ja Vissering Urkissa.
Ovi Musiikki Unlimited
Palvelu julkistettiin ensimmäistä kertaa joulukuussa 2007. Comes With Music avattiin joissakin Euroopan maissa, Australiassa, Brasiliassa ja Meksikossa vuoden 2008 loppupuolella. Tilaajat voivat myös kuunnella musiikkia suoraan verkkopalvelun sivuilta.
Ingo Schwichtenberg
Elämäkerta
Schwichtenberg ei kestänyt istua kotona. Hän teki itsemurhan 29-vuotiaana maaliskuussa 1995 hyppäämällä metron alle.
Chrysler
Maxwell Motors
==== Chrysler Corporation syntyy ====
Ennen kuin Chrysler pystyi alkamaan toimiin, Maxwellin konkurssipesän hoitajien oli asetettava pesä julkiseen pakkohuutokauppaan. Huutokaupassa tarjouksia yhtiöstä antoivat muun muassa William C. Durant, Studebaker sekä monet muut ja pesänhoitajien oli maksettava 10,8 miljoonaa dollaria saadakseen yhtiön omistukseensa ja pystyäkseen luomaan uuden yhtiön nimellä Maxwell Motor Corporation. Walter P. Chrysler valittiin yhtiön pääjohtajaksi.
1920-luku
Toukokuussa 1925 valmistui viimeinen Maxwell-niminen auto. Sen korvasi kuukautta myöhemmin markkinoille tuotu Chrysler Four, ensimmäinen nelisylinterinen Chrysler, joka oli periaatteessa jatkokehitelty jo vuonna 1913 esitellystä Maxwell 25 -mallista. Vuonna 1926 kuusisylinterisen B-70:n korvasi Chrysler G-70.
Virgil Exnerin aikakausi 1950–1963
pienoiskuva|1951 Chrysler Imperial C-54 series Convertible pienoiskuva|1954 Chrysler Windsor Deluxe pienoiskuva|1955 Chrysler Windsor Deluxe pienoiskuva|1957 Chrysler Saratoga Two-Door Hardtop pienoiskuva|1960 Chrysler New Yorker 2 door Hardtop pienoiskuva|1961 Chrysler Saratoga 4-d sedan. Kanadassa vuosina 1961–1965 valmistettu Saratoga oli Yhdysvaltojen Windsor. pienoiskuva|1963 Chrysler New Yorker 4-Door Hardtop
K-korien aikakausi 1981–1992
pienoiskuva|1982 Chrysler New Yorker Fifth Avenue (M-kori) pienoiskuva|1982–1984 Chrysler LeBaron Convertible pienoiskuva|Chrysler Town & Country Convertible pienoiskuva|1985–1989 LeBaron GTS pienoiskuva|1985 Chrysler Laser XE pienoiskuva|Euroopassa [[Chrysler Saratoga -nimellä myyty malli oli oikeastaan paremmin varusteltu Dodge Spirit.]] pienoiskuva|Eurooppalainen [[Chrysler Voyager SE]]
Uusi notkahdus ja nousu 1993–1997
Chryslerin silloinen pääjohtaja Robert Lutz näki yhtiön uhkana länsimarkkinoilla olleen henkilöautojen tuotannon ylitarjonnan ja yhtiön tarpeen laajentua globaaleilla markkinoilla uusille alueille. Kaikkiin näihin uhkiin ja haasteisiin tarvittiin suurempaa kokoa, ja sitä löytyisi yhteistyön kautta. Huomionarvoista on, että Chryslerin ja D-B:n yhdistymisestä käytettiin sanamuotoa "merger of equals" eli tasavertaisten yhdistyminen. Fuusion pienempi osapuoli Chrysler oli tuloksentekokyvyltään paremmassa kunnossa, kun taas D-B ei saanut suuremmalla liikevaihdollaan aikaan läheskään yhtä hyvää katetta. Yhtiöiden välinen fuusio toteutettiin siten, että osakkeenomistaja sai yksittäistä Chryslerin osaketta kohden 0,6235 uuden yhtiön osaketta. Yhdysvaltain toimintojen viralliseksi nimeksi tuli DaimlerChrysler Motors Company LLC, yleisesti käytössä ollut nimi oli Chrysler Group.
Chrysler Suomessa
Chryslerin ensimmäisenä maahantuojana Suomessa toimi vuodesta 1926 alkaen Ab Hans Koch Oy. Vuonna 1939 Chrysler oli Suomessa kolmanneksi yleisin henkilöautomerkki Fordin ja Chevroletin jälkeen 4,7 prosentin osuudella rekisteröidyistä autoista. Vuosina 1953–1976 Chryslerin edustus oli Berner Oy:llä. Tämän jälkeen Chryslerin maahantuojaksi tuli monia muitakin yhdysvaltalaisia automerkkejä edustanut Aro-Yhtymä Oy Autokeskus. Suomessa kaksi Chrysler New Yorkeria on ollut tasavallan presidentin virka-autona, ensimmäinen Urho Kekkosen kaudella vuosina 1963–1971 ja jälkimmäinen Kekkosen ja Mauno Koiviston kausilla vuosina 1972–1985.
Valkovenäläiset
Valkovenäläiset eli valkoruteenit ovat pääasiassa Valko-Venäjällä asuva kansa, joka on läheistä sukua ukrainalaisille ja venäläisille. Valkovenäläisten etninen perusta pohjautuu erityisesti kolmeen itäslaavilaisen heimoon: dregovitšeihin, krivitšeihin ja radimitšeihin. Näiden ohella balttilaiset jatvingit mainitaan usein.
Kulttuuri
thumb|250px|Valkovenäläisten osuus väestöstä Valko-Venäjällä vuoden 2009 väestönlaskennassa. Kuten muutkin itäslaavit, suuri osa valkovenäläisistä on perinteisesti kuulunut ortodoksiseen kirkkoon. Kirkko käyttää myös muinaiskirkkoslaavia ja valkovenäjää kirjoitetaan kyrillisin kirjaimin. Myös katolilainen kirkko sai jalansijaa valkovenäläisten keskuudessa Puolan valtakaudella. Osa erityisistä valkovenäläisistä kulttuurin piirteistä on säilynyt näihin päiviin saakka. Etenkin maaseudulla asutaan edelleen osittain perinteisissä asumuksissa. Valkovenäläiset viettävät Maslenitsaa ja Kupalan yötä.
Tuomas Holopainen
Muut yhtyeet
Holopainen toimi vuonna 2003 ilmestyneen Silentiumin Sufferion – Hamartia of Prudence -albumin ja vuonna 2008 ilmestyneen Indican Valoissa-albumin tuottajana. Hän sävelsi ja sanoitti vuonna 2007 ensi-iltansa saaneen Lieksa!-elokuvan tunnuskappaleen ”While Your Lips Are Still Red”, jossa laulaa Marco Hietala, ja kappaleen ”Satojen merien näkijä” Johanna Kurkelan vuonna 2010 ilmestyneelle Hyvästi, Dolores Haze -albumille.
Henkilökuva
pienoiskuva|250px|Tuomas Holopainen [[Ilosaarirockissa vuonna 2013.]]
TCP
TCP-yhteyksien avulla tietokoneet voivat lähettää toisilleen tavujonoja luotettavasti. TCP pitää myös huolta, että paketit saapuvat perille oikeassa järjestyksessä. Tarvittaessa hävinnyt paketti voidaan lähettää uudestaan. Tätä tarkoitusta varten TCP:hen on kehitetty erilaisia vuonvalvonta- ja ruuhkanhallintamekanismeja. Suurin osa Internetin liikenteestä perustuu TCP:hen ja koko TCP/IP-protokollaperhe on saanut nimensä TCP:n perusteella.
Yhteyden päättäminen
Yhteys voidaan päättää myös kolmitiekättelyllä. Toinen osapuoli lähettää FIN-paketin, jonka toinen osapuoli kuittaa FIN-ACK paketilla. Tämän jälkeen ensimmäinen osapuoli lähettää ACK-paketin.
Ruuhkanhallinta
TCP:n ruuhkanhallinnan parantamiseen on ehdotettu useita eri vaihtoehtoja, esimerkiksi Scalable TCP, BIC-TCP , H-TCP , FAST TCP ja CUBIC-TCP.
Ranskan Grand Prix 1954
Ranskan Grand Prix 1954 oli Formula 1 -sarjan osakilpailu, joka ajettiin 4. heinäkuuta 1954 Reims-Gueux'n radalla. Kilpailun voitti Juan Manuel Fangio, jolle voitto oli kauden kolmas. Kilpailu on F1-historian ensimmäinen kilpailu Indianapolis 500:aa lukuun ottamatta, joka on voitettu muulla kuin italialaistallien autolla. Uusi kuljettaja Karl Kling ajoi aika-ajoissa toiseksi.
Kai Hansen
Helloween
220px|thumb|left|Helloweenista lähdettyään Hansen perusti edelleen aktiivisen [[Gamma Rayn.]]
Gamma Ray ja Iron Savior
Niin ikään vuonna 1997 ilmestyi Hansenin kolmannen yhtyeen debyyttialbumi, kun Iron Savior -yhtyeen samanniminen esikoisjulkaisu Iron Savior näki päivänvalon. Albumi jatkoi musiikillisesti Hansenin hyväksi havaitsemalla linjalla lähennellen sekä Helloweenin että Gamma Rayn tuotantoa, mutta albumi sai osakseen negatiivista kritiikkiä lähinnä sen vuoksi, että Hansenin sävellysten ja luovuuden uskottiin loppuvan kesken hänen työskennellessä usean yhtyeen parissa. Kun yhtye toi markkinoille heti perään uuden Unification-albumin ja Interlude-EP:n, ehdittiin huhuta jopa Gamma Rayn mahdollisesta hajoamisesta Hansenin keskittäessä musiikillisen huomionsa enimmäkseen uusimpaan projektiinsa.
Vuonna 2007 Gamma Ray julkaisi jatko-osan Land of the Free II vuoden 1995 klassikkoalbumilleen Land of the Free. Albumi To The Metal ilmestyi tammikuussa 2010 ja Empire Of The Undead maaliskuussa 2014.
Unisonic, Pumpkins United ja sooloura
Hansen liittyi Helloweenin mukaan syksyllä 2017 alkaneelle Pumpkins United  -maailmankiertueelle. Kiertueella ovat olleet mukana Hansenin lisäksi entinen laulaja Michael Kiske yhtyeen nykyinen laulaja Andi Deris, kitaristit Michael Weikathin ja Sascha Gerstnerin, basisti Markus Grosskopfin sekä rumpali Dani Löblein.
Laulutekniikka ja soitintarvikkeisto
Hansen on käyttänyt ESP-kitaravalmistajan soittimia jo yli 20 vuoden ajan. Hän innostui ESP:n valmistamista kitaroista kuultuaan esimerkiksi George Lynchin ja Metallican Kirk Hammettin soittoa. Hänen on ajoittain nähty soittavan myös Ibanezin valmistamilla kitaroilla sekä klassisella Gibson Les Paul-kitaramallilla. Nykyisin hänen yleisimpiä kitaroitaan ovat ESP:n valmistama vaaleanpunainen custom-malli, joka perustuu Jackson Guitarsin Randy Rhoadsille valmistamaan kitaraan, sekä Gibson Flying V:tä muodoiltaan muistuttava mallisto. 1990-luvun alkupuolella Hansen on käyttänyt myös Stratocaster-malliston kitaroita. Englin kitaravahvistimilla hän on soittanut Keeper of the Seven Keys Part II:n nauhoituksista lähtien.
Please Please Me
Äänitykset
Please Please Me äänitettiin kaksiraitaisella BTR-nauhurilla, jolla voitiin tehdä jälkikäteen pienimuotoisia päällekkäisäänityksiä. Myöhemmin yhtye yleensä tuplasi lauluosuudet, mutta tällä levyllä efektiä käytettiin ainoastaan kappaleessa ”A Taste of Honey”. Kappale soitettiin nauhurista Paul McCartneylle, joka lauloi sen päälle toisen lauluraidan. Albumin nauhoituksissa mikrofoneja oli yksi jokaiselle vahvistimelle, yksi laulajalle, yksi bassorummulle sekä kaksi ”overheadia” rumpusetille.
Albumin stereomiksaukset tehtiin 25. helmikuuta. Stereoversiossa on yksi kanava vasemmalla ja yksi oikealla, ja vasemmasta kuuluvat soittimet ja oikeasta laulut. Lisäksi molempiin kanaviin on lisätty hieman kaikuefektiä. ”Please Please Me” -kappaleen stereoversio on kokonaan eri otto kuin monoversiossa, ja kolmannessa säkeistössä lauletaan virheellisiä sanoja. Aiemmin levytettyjen ”Love Me Do” ja ”P.S. I Love You” -singlekappaleiden stereoversioita ei ollut säilytetty, joten albumin stereopainoksessa niistä julkaistiin niin sanotut ”fake stereo” -versiot, joissa tavallista monoääntä oli stereovaikutelman lisäämiseksi kaiutettu toiseen kanavaan. Se oli aikanaan yleinen tapa, mutta joutui myöhemmin epäsuosioon, minkä vuoksi vuoden 2009 stereo-CD:llä molemmat kappaleet julkaistiin monona.
Myynti ja julkaisut
Samoihin aikoihin kun Please Please Me ilmestyi, Beatlesin levymerkki Parlophone oli muuttamassa vinyylietikettinsä mallia. Ensimmäisessä ja toisessa painoksessa on kultainen teksti mustalla taustalla. Niistä erityisesti stereoversiot ovat nykyisin harvinaisia ja arvokkaita, sillä vuonna 1963 monoääni oli huomattavasti suositumpi äänentoistomuoto ja stereota käyttivät vain harvat ”hifistelijät”. Ilmestymisvuonna albumi julkaistiin myös kelanauhana, tosin ainoastaan monoversiona. Vinyylilevyn toista painosta valmistettiin tiettävästi vain tuhat mono- ja stereoversiota, minkä vuoksi ne ovat yhtä arvokkaita kuin ensipainoksetkin. Kolmannessa painoksessa etiketti muuttui vuoteen 1969 asti käytössä olleeseen malliin, jossa on keltainen teksti mustalla pohjalla.
Kuukautisia edeltävä oireyhtymä
Oireet
Premenstruaalioireyhtymään kuuluu vaihtelevasti erilaisia oireita. Usein pinnalla ovat erilaiset psyykkiset oireet kuten ärtyneisyys, depressio, mielialan vaihtelevuus, keskittymisvaikeudet, väsymys, unettomuus ja ruokahalun muutokset. Lisäksi todetaan hikoilua, päänsärkyä, rintojen arkuutta, turvotusta ja erilaisia kipuja. Oireet voivat alkaa ilmetä jo pian ovulaation jälkeen, useammin kuitenkin vasta alle viikkoa ennen kuukautisia.
Marko Hietala
Marko Tapani "Marco" Hietala (s. 14. tammikuuta 1966 Tervo) on suomalainen muusikko, Tarot-metalliyhtyeen perustaja, bassokitaristi ja laulaja. Hänet tunnetaan Nightwishin entisenä pitkäaikaisena jäsenenä (2002–2021). Hän on laulanut myös Sapattivuosi- ja Northern Kings -yhtyeissä ja Raskasta joulua -projektissa. Hän perusti 1980-luvulla veljensä kanssa Tarot-yhtyeen. Hietala tunnettiin Tarotin alkuajoista lähtien taiteilijanimellä Marco Hietala, mutta toukokuussa 2019 ilmestyneen sooloalbuminsa yhteydessä hän otti käyttöön syntymänimensä Marko, jota hän käyttää jatkossa kaikissa projekteissaan.
Ura
Hietalan musiikkiura alkoi pianotunneilla kahdeksan–yhdeksänvuotiaana. Musiikillisen heräämisensä hän koki yhdeksänvuotiaana kuultuaan Black Sabbathin kolmatta, vuoden 1971 Master of Reality -albumia ja 11–12-vuotiaana hän aloitti kitaransoiton. Peruskoulun jälkeen Hietala opiskeli Kuopion Yhteiskoulun Musiikkilukiossa ja myöhemmin bassonsoittoa Pop & jazz -konservatoriossa Helsingin Oulunkylässä. Myöhemmin Hietala myös opetti bassonsoittoa Pohjois-Savon musiikkiopistossa.
Hietala valittiin joulukuussa 2007 Kuopion Yhteiskoulun Musiikkilukion vuoden taiteilijaksi. Hänet valittiin edellisen vuoden laulajaksi Finnish Metal Awards -gaalassa 16. helmikuuta 2007.
Marko Hietala voitti syksyllä 2020 esitetyn Masked Singer Suomi -ohjelman toisen kauden Tohtori-hahmollaan.
Levytykset
Soolotuotanto
8. divisioona (talvisota)
Erityistä
Pekka Parikan ohjaama Talvisota-elokuva – joka perustuu Antti Tuurin samannimiseen romaaniin – kertoo erään tämän divisioonan yksikön taisteluiden vaiheista jopa kunnioitettavalla tarkkuudella.
Patrick Parizon
Ura valmentajana
Pelaajauransa jälkeen Parizon on valmentanut lähinnä Ranskassa. Hän aloitti uransa Chamois Niortais'ssa, jonka hän nosti neljässä vuodessa amatööritasolta Ligue 1:een.
Lisäksi hän on toiminut Norsunluurannikon ja Mauritiuksen maajoukkuevalmentajana. Vuonna 2005 hän aloitti Franck Dumas'n kanssa SM Caenin päävalmentajana. He nostivat seuran Ligue 1:een kauden 2006-07 päätteeksi. Kaksikko luotsasi Caenia pääsarjatasolla kahden kauden ajan, kunnes seura putosi keväällä 2009. Parizon jätti tehtävänsä kauden jälkeen.
Rustavi 2
Rustavi 2 (რუსთავი 2) on georgialainen valtion hallitsema oleva televisiokanava, joka lähettää Tbilisistä. Vuonna 1994 perustettu kanava on Georgian suurin, ja tavoittaa noin 84 % maan väestöstä. Rustavi 2 esittää muun muassa Georgian ainoata aamu-TV:tä, georgialaisversiota tietokilpailusta Haluatko miljonääriksi? ja David Lettermanin tyylistä keskustelushow'ta. Yksi suosituimmista ohjelmista on 60 minuuttia.
Sähköntuotanto
Samassa voimalaitoksessa voidaan tuottaa sekä sähköä että lämpöenergiaa lämmitykseen. Tätä kutsutaan sähkön ja lämmön yhteistuotannoksi.
Vantaanjoen vesistö
Vesistöalueen toisessa jakovaiheessa on seuraavat alueet tai valuma-alueet. Sisennys tarkoittaa luettelossa sitä, että vesistöalue laskee tai yhtyy ylempänä sijaitsevaan vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen vastaavassa järjestyksessä niin, että ylin yhtyy lähempänä alajuoksua :
Alhambra (täsmennyssivu)
Alhambra voi tarkoittaa seuraavia:
Valeri Kokov
Hän onnistui virkakaudellaan pitämään Kabardi-Balkarian tilanteen vakaana, huolimatta läheisen Tšetšenian rauhattomasta tilanteesta.
Säätyvaltiopäivät 1877
Pappissääty
Pappissäädyn puhemiehenä oli neljättä ja samalla viimeistä kertaa jo iäkäs arkkipiispa Edvard Bergenheim, muut kaksi piispaa olivat omasta pyynnöstään tai sairauden takia saaneet luvan poissaoloon. Säädyn varapuhemiehenä toimi tuomiorovasti Aron Gustaf Borg. Pappissäädyn edustajat valtiopäivillä olivat seuraavat:
Papiston edustajat:
HIFK
Historia
HIFK:n jalkapallo taas vajosi samaan aikaan yhä syvemmälle, vuonna 1972 HIFK putosi mestaruussarjasta ja 1979 seura valahti jo 4.divisioonaan. Käsipallossa HIFK voitti 1970-luvun alussa kolme perättäistä mestaruutta, mutta sen jälkeen mestaruuksia ei ole tullut, HIFK:n viimeisin miesten käsipallon SM-kulta on vuodelta 1974. 1980-luvulla kultamitaleita toivat jääurheilijat; jääkiekossa 1980 ja 1983 ja jääpallossa 1987 ja 1988, joista jälkimmäinen uudella kotikentällä Brahen kentällä.
Vuonna 1994 HIFK:n kaikki lajijaostot eriytettiin omiksi yhdistyksikseen. Uutena lajina HIFK:n lajivalikoimaan lisättiin salibandy. HIFK voitti ensimmäisen ja ainoan salibandyn Suomen mestaruutensa vuonna 2000. Seuraavana kautena HIFK voitti ensimmäisenä suomalaisseurana salibandyn Champions Cupin. Myös naisten salibandyssa HIFK voitti Suomen mestaruuden vuosina 2001 ja 2002. Vuoden 2000 kesäolympialaisissa HIFK sai myös näkyvyyttä, kun Tommi Hartonen juoksi kisojen 200 metrin juoksussa välieriin.
Kilpailijat
HIFK on perustamisestaan lähtien pyrkinyt vaikuttamaan suosituimmissa ja harrastetuimmissa urheilulajeissa. Urheiluseurojen logiikka on kääntynyt päälaelleen 1900-luvun alkupuoliskon jälkeen, ja vain harvat urheiluseurat ovat enää aidosti monilajiseuroja. HIFK:n alkuaikojen merkittävin paikallisvastustaja oli Kronohagens IF. Kiffen tarjosi HIFK:lle tiukan paikallisvastuksen kaikissa sen harrastamissa merkittävissä lajeissa; jalkapallossa, jääpallossa, käsipallossa, jääkiekossa ja yleisurheilussa. HIFK profiloitui keski- ja yläluokan joukkueeksi, kun taas Kiffen suuntautui enemmän työväestön suuntaan ja se otti mukaan enemmän suomenkielisiä. Kiffen oli toinen Helsingin ruotsinkielisistä seuroista, ja HIFK:n ja Kiffenin välisiä otteluita kutsuttiin termillä klassikern. Kiffen on voittanut jääkiekossa kolme suomen mestaruutta ja jalkapallossa neljä. Jääkiekossa ja jääpallossa Kiffenillä ei ole enää toimintaa. 1900-luvun alkupuoliskolla muita HIFK:n paikalliskilpailijoita useassa lajissa olivat Arsenal, Unitas, Kullervo, Makkabi, Helsingin Palloseura ja Polyteknikkojen Urheiluseura. Näistä HPS oli merkittävä tekijä etenkin jalkapallossa, mutta seurassa harrastettiin myös jääpalloa, jääkiekkoa, käsipalloa ja koripalloa.
Quatermass
Quatermass oli vuosina 1969–1971 toiminut brittiläinen progressiivista rockia esittänyt yhtye. Sen jäsenet olivat John Gustafson, Pete Robinson ja Mick Underwood. Yhtyeen ainoa albumi oli vuonna 1970 julkaistu Quatermass.
Siuntionjoen vesistö
Vesistöalueen kolmannessa jakovaiheessa on seuraavat alueet tai valuma-alueet. Sisennys tarkoittaa luettelossa sitä, että vesistöalue laskee tai yhtyy ylempänä sijaitsevaan vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen vastaavassa järjestyksessä niin, että ylin yhtyy lähempänä alajuoksua :
Litiumoksidi
Valmistus ja käyttö
Litiumoksidia voidaan valmistaa polttamalla litiumia ilmassa. Näin muodostuneessa tuotteessa on mukana pieni määrä myös litiumperoksidia. Puhdasta litiumoksidia voidaan valmistaa kuumentamalla litiumperoksidia, litiumkarbonaattia, litiumnitraattia tai litiumhydroksidia.
Louis Farrakhan
Tausta
Farrakhan liittyi Nation of Islamiin heinäkuussa 1955, jolloin hän oli 22-vuotias. Aluksi hänen musliminimensä oli ”Louis X”. Tällöin hän myös vetäytyi muusikonuraltaan. Hän ei hyväksynyt edes tarjousta omasta managerista.
Ura
Farrakhan perusti vuonna 1979 Nation of Islamin Muhammad Speaks -sanomalehden uudelleen nimellä The Final Call. Hän osallistui vuonna 1981 ensimmäiseen Nation of Islam Saviours’ Dayhin Chicagossa sitten vuoden 1975.
Näkemyksiä
Farrakhan kannattaa mustaa ylivaltaa.
Moritz (koira)
thumb|Moritz ja [[Manfred von Richthofen.]] Moritz oli ensimmäisen maailmansodan hävittäjä-ässä Manfred von Richthofenin tanskandoggi.
Molukkienpöllönen
Alalajit
Molukkienpöllösellä on kymmenen alalajia
Liberation = Termination
Liberation = Termination on melodista death metalia soittavan Mors Principium Est -yhtyeen kolmas studioalbumi. Se julkaistiin vuonna 2007 levymerkillä Listenable Records.
Sonic Riders
Pelaaminen
Pelissä edetään leijulaudoilla, Extreme Geareilla, jotka käyttävät voimanlähteenään ilmaa. Mikäli ilma loppuu, joutuu pelaaja juoksemaan varikkopisteelle, keräämään tarpeeksi sormuksia saavuttaakseen seuraavan tason voimanlisäyksenä tai ottamaan "ilmamonitorin", lisäilmaa saa myös temppuja tekemällä. Boost-toiminto saa pelaajan hyökkäämään. Sormuksia keräämällä pelaaja saavuttaa voimanlisäyksen, joka kasvattaa ilmatankin kokoa ja mahdollistaa voimakkaampien hyökkäysten käytön.